stanford-oval/wikipedia huggingface dataset:
Toinen Bulgarian valtakunta
Historia > Vakiintuminen

Bulgarian asema vakiintui kuitenkin vasta tsaari Kaloyanin kaudella, joka hallitsi vuodesta 1197 vuoteen 1207. Suuri osa hänen valtakaudestaan kului sodankäynnissä. Hän ajoi ensin madjaarit pois Bulgarian luoteisosista ja solmi rauhan Bysantin kanssa vuonna 1202. Vähän tämän jälkeen, vuonna 1204, Balkanin oloja alkoivat epävakauttaa ristiretkeläiset, jotka valloittivat Konstantinopolin ja julistivat Bulgarian vasallikseen. Bulgarian ja ristiretkeläisten välille syntyi sota, jonka aikana Kaloyan valtasi suurimman osan Makedoniaa vuoteen 1207 mennessä. Hänet kuitenkin murhattiin kesken Thessalonikin piirityksen. Valtakaudellaan Kaloyan onnistui paitsi sotilaallisesti, myös diplomaattisesti. Vuonna 1204 hän oli sopinut sopimuksen paavin kanssa, jolla maa varmisti läntiset rajansa. Tätä vastaan Bulgaria tunnusti virallisesti paavin ylivallan kirkkoasioissa, vaikka käytännössä tällä ei juuri ollut merkitystä ja maa säilyi ortodoksisen kirkon piirissä.
Historia > Loistokausi

Vuonna 1211 Bulgariassa ryhdyttiin toimiin bogolismia vastaan, mutta sen vastaisia toimia lievennettiin tsaari Ivan Asen II:n kaudella 1218–1241.  Asen II toimi kaudellaan jälleen madjaareja vastaan, mutta hänen päätavoitteensa oli Epeiroksen despootti Theodoros Komnenos Dukaksen vastainen toiminta. Komnenos voitettiinkin Klokotnitsan taistelussa vuonna 1230 ja hänen hallitsemansa alueet liitettiin Bulgariaan, joka nyt ulottui Mustaltamereltä Adrianmerelle. Edeltäjänsä tavoin Asen II oli myös taitava diplomaatti ja hän solmi sopimuksen kreikkalaisten kanssa ristiretkeläisiä vastaan sopien, että heiltä vallatuista alueista suurin osa jäisi kreikkalaisille sillä ehdolla, että nämä tunnustaisivat Bulgarian itsenäisyyden. Asen II solmi myös uuden sopimuksen paavin kanssa, joka takasi Bulgarian kirkolle täyden itsenäisyyden. Hänen valtakaudellaan Bulgaria oli suurimmillaan ja valtansa huipulla.
Historia > Hiipuminen

Asen II:n valtakauden jälkeen Bulgarian tilanne huononi. Kreikkalaiset saivat vallattua Konstantinopolin takaisin vuonna 1261, mutta samana vuonna madjaarit olivat jälleen valloittaneet Vidinin. Lisäksi maassa oli alkanut vaikuttaa hesykasmi, jonka jäsenet omistivat elämänsä rukoilulle ja eivät ottaneet osaa valtion menoihin. Seuraavalla vuosisadalla tilanne huononi edelleen, kun Bulgarian kilpailijoiksi ilmaantuivat ottomaanit ja serbit. Toivoa tilanteen helpottumisesta toi kuitenkin tsaari Mihail Shishman (1323–1330), joka torjui serbien muodostaman uhan kuolemaansa saakka taistelussa lähellä Kiustendiliä. Viimeinen tehokkaaseen hallintaan kyennyt tsaari Ivan Alexander (1331–71) valtasi joitakin aiemmin menetettyjä alueita ja paransi taloudellisia oloja. Talouden parantuminen johtui kuitenkin osaltaan ottomaaneista, kun näiden vallattua alueita Egeanmereltä kauppareitit muuttuivat. Sodankäynnin takia jouduttiin toisaalta nostamaan verotusta.
Historia > Valtakunnan loppu

Alexanderin kuoltua Bulgarian tilanne kääntyi lopullisesti huonompaan suuntaan. Ottomaanit valtasivat 1360–luvulla Adrianopolin, josta he jatkoivat valloituksiaan Maritsalaaksoa pitkin. Heidän voitettuaan serbit Kosovo Poljen taistelussa 1389 myös Bulgarian kohtalo sinetöityi ja maa kukistettiin vähän myöhemmin. Pääkaupunki Tûrnovo valloitettiin kolmen kuukauden piirityksen jälkeen heinäkuussa 1393. Bulgarian kirkon patriarkka pakotettiin luostarielämään ja suuret maanomistajat menettivät asemansa. Vidin piti asemansa vielä vuoteen 1396 saakka, jolloin sekin valloitettiin ja toinen Bulgarian valtakunta lakkasi olemasta.
Kulttuuri

Toinen Bulgarian valtakunta jätti jälkeensä suuren määrän kulttuurihistoriallisia jäännöksiä. Tsaari Ivan Asen II:n kaudella valmistetut Boyanan kirkon freskot ovat Unescon suojelemia. Toinen tunnettu slaavilaisen taiteen jäänne on tsaari Ivan Alexanderin kaudella tehdyt neljä evankeliumia, joita säilytetään nykyisin British Museumissa. Ne sisältävät 376 piirrosta, jotka valmistettiin aikanaan vain vuoden sisällä.
Bulgaria tsaari Kaloyanin valtakaudella.
Tsaari Ivan Asen II.
Bulgarialainen ratsuväki hyökkäämässä kohti vihollista.
Piirros neljästä evankeliumista.
Eckhart Tolle

Eckhart Tolle vuonna 2010.
Eckhart Tolle (alun perin Ulrich Leonard Tölle, s. 16. helmikuuta 1948 Saksa) on saksalainen, Kanadassa asuva henkinen opettaja, luennoitsija ja kirjailija.
Tolle tuli tunnetuksi vuonna 1997 julkaistulla esikoisteoksellaan Läsnäolon voima: tie henkiseen heräämiseen. Kirja on ollut The New York Timesin bestseller-listalla, ja se on käännetty vuoteen 2009 mennessä 33 kielelle.
Elämäkerta

Saksassa syntynyt Tolle sanoo perheensä jättäneen Saksan hänen ollessaan 13-vuotias, minkä jälkeen hän opiskeli Lontoon yliopistossa. Hän opiskeli lyhyen ajan myös Cambridgen yliopistossa vuonna 1977 mutta ei tehnyt tohtorintutkintoaan valmiiksi. Hän on kertonut esikoiskirjansa johdannossa, kuinka hän oli 29-vuotiaaksi asti masentunut ja ahdistunut, kunnes hän sai yhtäkkisen valaistuksen ja pääsi eroon peloistaan. Tämän jälkeen hän kierteli Lontoota onnellisena irtolaisena. Hän vaihtoi etunimensä Eckhartiksi 1200-luvulla eläneen teologin Mestari Eckhartin mukaan ja lähti kiertämään Englantia henkisenä valmentajana. Sen jälkeen Tolle muutti Vancouveriin ja julkaisi esikoisteoksensa vuonna 1997. Kirjasta tuli myyntimenestys, kun Oprah Winfrey esitteli kirjan televisio-ohjelmassaan muutamaa vuotta myöhemmin. Myös Tollen seuraavat teokset nousivat Yhdysvaltain myyntilistojen kärkeen.
Kirjoittamisen lisäksi Tolle kiertää luennoimassa yleisöille.
Opetukset

Tollen kirjoja on kuvattu new age -henkisiksi itseapuoppaiksi. Tolle ei identifioidu mihinkään tiettyyn uskontoon, vaan hyödyntää zenbuddhalaisuuden, suufilaisuuden, hindulaisuuden ja Raamatun opetuksia. Tollen kirjojen suosion syyksi on sanottu Tollen kykyä paketoida vanhaa viisautta esimerkiksi Buddhalta, Jeesukselta ja Shakespearelta helposti ymmärrettävään muotoon nykyaikaiselle lukijakunnalle. Tolle itse sanoo viestinsä olevan se, että ihmisten pitäisi sammuttaa mielensä pulina, olla läsnä nykyhetkessä ja hylätä egonsa, jota Tolle pitää manipuloivana ja jakavana voimana, joka on aina vaatimassa jotain. Tolle opettaa, että jos ihminen elää tässä hetkessä ja yhteydessä “kokonaisuuteen”, hänelle alkaa tapahtua hyviä asioita.
Suomeksi käännettyjä teoksia

Läsnäolon voima: tie henkiseen heräämiseen.  Suomentanut Porceddu, Lauri. Viisas Elämä, (alkuteos The Power of Now: A Guide to Spiritual Enlightenment, 1997).  ISBN 9789522605528
Harjoituksia läsnäolon voimasta.  Suomentanut Rasku, Hilkka. Viisas Elämä, (alkuteos Practicing the Power of Now: Essential Teachings, Meditations, and Exercises from The Power of Now, 2001).  ISBN 9789522605160
Tyyneys puhuu.  Suomentanut Heinonen, Maarit. Viisas Elämä, (alkuteos Stillness Speaks: Whispers of Now, 2003).  ISBN 9789522607645
Uusi maa: Elämän tarkoituksen oivaltaminen.  Suomentanut Heinonen, Maarit. Viisas Elämä, (alkuteos A New Earth: Awakening to Your Life's Purpose, 2005).  ISBN 9789522607959
Miltonin salaisuus.  Basam Books, (alkuteos Milton's Secret, 2008).  ISBN 9789522607942
Olemisen mestarit.  Suomentanut Salojärvi, Heikki. Basam Books, (alkuteos Guardians of Being, 2009).  ISBN 9789525734867
Aiheesta muualla

Virallinen kotisivu
Arvosteluita ja kritiikkiä:
Cook, Owen ”Tyler Durden”
Dating Skills Review (Arkistoitu – Internet Archive)
Postmodern Vanguard (archive.org:iin tallentunut kopio)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  MusicBrainz 
Henkilöt:  DDB 
Muut:  Europeana  IdRef 
Tolle (vas.) Dalai Laman seurassa tämän vieraillessa Vancouverissa.
Toinen Samuelin kirja

| Toinen Samuelin kirja> שמואל ב.Tanak Nevi'im.Raamattu Vanha testamentti |
| --- | --- |
 Samuel voitelee Daavidin. Antonio González Velázquez, 1700-luku.
Synty
Kirjoittaja (perint.):  tuntematon
Kirjoituspaikka:  Israel ja Juuda
Ajoitus:  noin 5. vuosisata eaa.
Teksti
Genre:  historiakirja
Alkukieli:  heprea
Lyhenne:  2. Sam.
Lukuja:  24
Jakeita:  695
Edeltävä: < 1. Sam.Seuraava: 1. Kun. >
Katso myösLuettelo Raamatun kirjoista
Toinen Samuelin kirja (hepr. ‏ספר שמואל ב‎, Sefer Sh'muel Bet) on yksi Raamatun Vanhan testamentin historiallisista kirjoista. Se on Raamatun kymmenes ja juutalaisen Raamatun Tanakin toisen pääosion Nevi'imin eli profeettojen neljäs kirja.
Heprealaisissa raamatuissa Ensimmäinen ja Toinen Samuelin kirja lasketaan usein yhdeksi "Samuelin kirjaksi" (Sefer Sh'muel). Kirjoihin viitataan joskus myös ”Ensimmäisenä” ja ”Toisena kuninkaiden kirjana” silloin, kun Ensimmäisestä ja Toisesta kuninkaiden kirjasta käytetään nimiä ”Kolmas” ja ”Neljäs kuninkaiden kirja”.
Historia

Eksegeettisen tutkimuksen mukaan Samuelin kirjojen sisältö on koottu yksittäisistä Daavid-kertomuksista. Kertomusten kokoaminen ajoittuu pakkosiirtolaisuuden jälkeiseen aikaan viidennelle vuosisadalle eaa. Se on osa laajempaa Deuteronomistista historiateosta.
Sisältö

Toisen Samuelin kirjojen sisältö keskittyy kuningas Daavidin valtaannoususta ja hänen valtansa periytymisestä hänen pojalleen Salomonille.
Toisen Samuelin kirjan sisältö on osa Samuelin ja Kuningasten kirjojen isoa kertomusta kuningasten historiasta. Se voidaan jakaa seuraaviin osiin:
Daavidin valtaannousu 2. Sam. 1–8
Daavidin vallanperimys Salomonille 2. Sam. 9–20
Erinäisiä kertomuksia Daavidin teoista sekä Saulin ja Jonatanin luiden hautaamisesta 2. Sam. 21–24.
Kirjallisuutta

Peltola, Olavi: ”Toinen Samuelin kirja”, Löytöretki Vanhaan testamenttiin.  Kauniainen:  Perussanoma, 1992.  ISBN 951-888-174-X  Teoksen verkkoversio.
Aiheesta muualla

Wikimedia Commonsissa on kuvia tai muita tiedostoja aiheesta .
Aiheesta muualla > Teksti

Raamattu . Suomen evankelis-luterilainen kirkko.
Toinen Samuelin kirja (Arkistoitu – Internet Archive) (1992)
Toinen Samuelin kirja (Arkistoitu – Internet Archive) (1933)
Toinen Samuelin kirja. Suomenkieliset käännökset (1992, 1933 ja 1776), useita muita käännöksiä sekä hepreankielinen alkuteksti (Biblia Hebraica). Uskonkirjat.net.
Aiheesta muualla > Muuta

Bechtel, Florentine: First and Second Books of Kings (= Books of Samuel) Catholic Encyclopedia.  1911. New York:  Robert Appleton Company. (englanniksi)
Hirsch, Emil G.: Books of Samuel. Jewish Encyclopedia. 1906. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Books of Samuel
Nevi'im
Joosuan kirja · Tuomarien kirja · Samuelin kirjat · Kuninkaiden kirjat · Jesajan kirja · Jeremian kirja · Hesekielin kirja · Kaksitoista profeettaa (Hoosean kirja · Joelin kirja · Aamoksen kirja · Obadjan kirja · Joonan kirja · Miikan kirja · Nahumin kirja · Habakukin kirja · Sefanjan kirja · Haggain kirja · Sakarjan kirja · Malakian kirja)
| n k Vanha testamentti |
| --- | --- |
Pentateukki:  Ensimmäinen Mooseksen kirja  Toinen Mooseksen kirja  Kolmas Mooseksen kirja  Neljäs Mooseksen kirja  Viides Mooseksen kirja 
Historialliset kirjat:  Joosuan kirja  Tuomarien kirja  Ruutin kirja  Ensimmäinen Samuelin kirja  Toinen Samuelin kirja  Ensimmäinen kuninkaiden kirja  Toinen kuninkaiden kirja  Ensimmäinen aikakirja  Toinen aikakirja  Esran kirja  Nehemian kirja  Esterin kirja 
Viisauskirjat:  Jobin kirja  Psalmien kirja  Sananlaskujen kirja  Saarnaajan kirja  Laulujen laulu 
Suuret profeetat:  Jesajan kirja  Jeremian kirja  Valitusvirret  Hesekielin kirja  Danielin kirja 
Pienet profeetat:  Hoosean kirja  Joelin kirja  Aamoksen kirja  Obadjan kirja  Joonan kirja  Miikan kirja  Nahumin kirja  Habakukin kirja  Sefanjan kirja  Haggain kirja  Sakarjan kirja  Malakian kirja 
Käännös suomeksi
Eetu Tervo

| Eetu Tervo> Henkilötiedot |
| --- | --- |
Syntynyt: 18. tammikuuta 2003 (ikä 21) Vihti, Suomi
Kansalaisuus:   Suomi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  171 cm
Paino:  79 kg
Seura
Seura:  TPS
Sarja:  SM-liiga
Pelinumero:  54
Pelaajaura
Pääsarjaura:  2024–
    
Eetu Joakim Tervo (s. 18. tammikuuta 2003 Vihti) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan oikea laitahyökkääjä. Tervo laukoo oikealta. Hän pelaa pääasiassa seuran U20-joukkueessa, jonka varakapteenina Tervo toimii.
Ura > Seuraura

Tervo aloitti jääkiekkoilun Someron Pallossa. Hän siirtyi 15-vuotiaana Turun Palloseuraan kaudeksi 2018–2019, jolloin Tervo toimi seuran C-nuorten varakapteenina. Hän oli C-nuorten SM-karsinnoissa joukkueen paras pistemies ja maalintekijä tehoilla 22+19=41. Kaudella 2021–2022 Tervo voitti U20 SM-pronssia, kuten myös kaudella 2022–2023. Kauden 2023–2024 päätteeksi hän voitti U20 SM-hopeaa.
Kesällä 2024 Tervo nousi TPS:n SM-liigarinkiin. Hän aloitti kauden 2024–2025 yli-ikäisenä U20-joukkueessa, jonka varakapteeniksi Tervo nousi. Hän sai tililleen ensimmäisen SM-liigaottelunsa 15. marraskuuta 2024 Vaasan Sportia vastaan. Tervo merkittiin TPS:n 13. hyökkääjäksi. Hän jäi ottelussa kuitenkin ilman peliaikaa. Ensimmäiset jääaikansa SM-liigassa Tervo sai seuraavassa ottelussa 16. marraskuuta 2024 vieraissa Sportia vastaan. Hänet merkittiin TPS:n seitsemänneksi puolustajaksi. Tervo sai ottelussa jääaikaa 1.59 minuuttia.
Ura > Maajoukkueura

Tervo on pelannut neljä poikien maaottelua.
Muuta

Tervo valmistui ylioppilaaksi Kerttulin lukiosta keväällä 2022. Hänen pikkuveljensä Tuukka pelaa hyökkääjänä Eetun joukkuetoverina TPS:n U20-joukkueessa.
Tokat

| Tokat |
| --- | --- |
 Näkymä kaupunkiin
 Tokat
 Koordinaatit: 40°18′50″N, 36°33′15″E 
Valtio:  Turkki
Maakunta:  Tokat
Väkiluku (2013):  132 437
 
 www.tokat.bel.tr 
Infobox OKVirheellinen NIMI-arvo: 
Tokat on kaupunki Turkissa. Se on Tokatin maakunnan pääkaupunki. Sen asukasluku oli vuonna 2013 arviolta 132 437.
Maantiede

Tokat sijaitsee Keski-Turkin pohjoisosassa tasangolla, jota reunustavat jyrkät kukkulat. Sen läpi virtaa Yeşiljoen sivuhaara.
Historia

Varhaisimmat merkit ihmisasutuksesta alueelta ovat kalkoliittiselta kaudelta ja sittemmän Pontoksen kuningaskunnan yksi tärkeimmistä kaupungeista Comana Pontica sijaitsi noin 8 kilometriä kaakkoon nykyisestä Tokatista. Tokatin nimen alkuperästä on useampia eri tarinoita. Yhden version mukaan nimi on johdettu keisari Theodosius II:n äidin Aelia Eudoxian armeniankielisestä nimestä.
Nykyinen kaupunki on kuitenkin kehittynyt vasta turkkilaisten valloittajien saavuttua alueelle. Kaupunki rakentui laaksoon paikalle olleen linnan viereen. Kaupungista tuli danišmendien keskus ja sen ensimmäisen moskeijan rakennutti Danišmend Gazi vuonna 1074. Ajan kanssa kaupunkiin valmistui muita merkittäviä rakennuksia, kuten nykyisin museona toimiva Gök Medrese ja Yeşil Irmak-joen yli kulkeva kivinen kaarisilta.
Bayezid II liitti alueen Osmanien valtakuntaan vuonna 1392. Vuonna 1455 kaupungissa sanottiin olevan 2 888 perhettä ja heistä noin kolmannes oli kristittyjä. Ak Koyunlu-hallitsija Uzun Hazan hävitti kaupungin vuonna 1471, mutta se toipui seuraavien vuosisatojen aikana. Ali paššan moskeija valmistui 1572 ja kaupungin suurmoskeija rakennettiin uudelleen vuonna 1679. Tokatista oli tullut tärkeä kaupan keskus karavaanireitillä Istanbulista kohti Persiaa. Muita reittejä kulki pohjoiseen Sinopin satamaan ja lounaaseen Izmiriin.
Tokat alkoi taantua 1800-luvulla. Kehitys oli osaltaan osa valtakunnan yleistä kehitystä, mutta siihen vaikutti myös maanjäristys vuonna 1825. Vuonna 1883 siitä tuli kuitenkin uuden sancakin hallinnollinen keskus.
Talous

Tokat tunnetaan etenkin kupariesineiden tuotannosta. Paikallisen teollisuuden muita tuotteita ovat esimerkiksi nahka sokeri. Sokerijuurikasta, sekä tupakkaa ja viljaa viljellään ympäröivällä seudulla. Lähistöllä on myös esiintymiä ruskohiiltä, antimonia ja marmoria.
Väestö

Tokatin asukasluku oli vuonna 2013 arviolta 132 437. Vuonna 2000 asukasluku oli 113 100.
Aiheesta muualla

Kuvia tai muita tiedostoja aiheesta Tokat Wikimedia Commonsissa
Paikallista katukuvaa.
Ali paššan moskeija.
Gök Medrese.
Suonna Kononen

Suonna Kononen (s. 1971 Trollhättan, Ruotsi ) on suomalainen toimittaja, muusikko ja kirjailija.
Toimittajana Kononen on kirjoittanut muun muassa Karjalaiseen vuodesta 1998. Pohjois-Karjalan journalistiyhdistys palkitsi hänet vuonna 2013, hän sai myös Pohjois-Karjalan taidepalkinnon 2022. Vuonna 2020 hän toimi Finlandia-palkinnon esiraadissa.
Muusikkona hänet tunnetaan yhtyeistä Tuhatkauno, Folkswagen ja Huojuva lato.
Kirjailijana hän on julkaissut muun muassa teokset Konahtelua, Tie päättyy meren rannalle, Jokisaarnat ja Uncle Samsara.
Vittinge

| Vittinge |
| --- | --- |
 Tiilitehdas
 Vittinge
 Koordinaatit: 59°54′15″N, 17°03′37″E 
Valtio:   Ruotsi
Lääni:  Uppsalan lääni
Maakunta:  Upplanti
Kunta:  Heby
Väkiluku (2021):  566
Infobox OKVirheellinen NIMI-arvo: 
Vittinge on taajama Hebyn kunnassa Uppsalan läänissä Upplannin historiallisessa maakunnassa Ruotsissa. Taajamassa oli 566 asukasta vuonna 2021. Vittinge tunnetaan kattotiiliä valmistavasta tehtaastaan.
Aiheesta muualla

Kuvia tai muita tiedostoja aiheesta Vittinge Wikimedia Commonsissa
Kankaanpään Seutu

| Kankaanpään Seutu |
| --- | --- |

Kustantaja:  Sanoma
Julkaisija:  Sanoma
Levikki:  9 616 (LT 2011)
Perustettu:  1968
Päätoimittaja:  Juho Pekka Mikola
Kotikunta:  Kankaanpää
Kotimaa:  Suomi
Ilmestymistiheys:  kaksi kertaa viikossa (ma, to)
Aiheesta muualla
Kotisivu
Kankaanpään Seutu on kaksi kertaa viikossa maanantaisin ja torstaisin Pohjois-Satakunnan alueella ilmestyvä paikallislehti. Lehden ydinlevikkialueeseen kuuluvat Kankaanpään kaupunki sekä Jämijärven, Karvian, Lavian ja Siikaisten kunnat. Lehden levikki on 9 616 kappaletta (LT 2011).
Kankaanpään Seutu on perustettu 23. elokuuta vuonna 1968. Lehden omisti alkuvuosina Satakunnan Kansaa julkaiseva Satakunnan Kirjateollisuus Oy. Lehti siirtyi yrityskaupan myötä 1990-luvun puolessa välissä Aamulehti-yhtymän omistukseen ja sen jälkeen vuosituhannen vaihteessa muodostetun mediakonsernin, Alma Media Oyj:n paikallislehtiperheen Suomen Paikallissanomat Oy:n osaksi. Vuonna 2011 toteutetun organisaatiouudistuksen myötä lehti liitettiin osaksi Alma Aluemediaa, johon kuuluvat kaikki yhtiön lehdet.
Kankaanpään Seutu kuului vuoden 2020 maaliskuuhun saakka Alma Media -konserniin. Sen omistaa maaliskuusta 2020 lähtien Sanoma.
Kankaanpään Seutu julkaisee verkkolehteä osoitteessa www.kankaanpaanseutu.fi. Paikallislehden toimituksessa työskentelee päätoimittajan lisäksi viisi toimittajaa.
Kankaanpään Seudun ensimmäinen vastaava toimittaja oli noin vuoden ajan Veikko Pokkinen. Hänen jälkeensä päätoimittajaksi nimettiin Altti Räihä. Järjestyksessään kolmas päätoimittaja oli Pekka Hyytinen. Hänen siirryttyään viisi kertaa viikossa ilmestyvän Jämsän Seudun päätoimittajaksi tehtävää ryhtyi hoitamaan Suur-Keuruun päätoimittaja Antero Karppinen vuonna 2000. Vuosina 2012–2016 päätoimittajana oli Seppo Kummala. Häntä seurasi Jarkko Ambrusin. Juho Pekka Mikola aloitti päätoimittajan tehtävässään keväällä 2019. Pekka Söderlund aloitti vt. päätoimittajana syksyllä 2023 Juho Pekka Mikkolan siirryttyä Nokian Uutisten päätoimittajan sijaiseksi. Juho Pekka Mikola siirtyi 1.11.2024 takaisin päätoimittajaksi Kankaanpään Seutuun ja Merikarvia-lehteen.
Aiheesta muualla

Kankaanpään Seutu
Raw Like Sushi

| Raw Like Sushi Neneh Cherry |
| --- | --- | --- |

Studioalbumin tiedot
 Äänitetty : 1988–1989
 Julkaistu: 5. kesäkuuta 1989
 Tuottaja(t): Tim Simenon, Mark Saunders, Cameron McVey, Jonny Dollar et al.
 Tyylilaji: pop, rap, R&B, new jack swing
 Kesto: 46.06
 Levy-yhtiö: Virgin
Listasijoitukset
  Britannian albumilista: 2.    Topplistan: 3.    Suomen virallinen lista: 14.    Billboard Hot 100: 40.
Neneh Cherryn muut julkaisut
|   | Raw Like Sushi 1989 | Homebrew 1992 |
Singlet albumilta Raw Like Sushi
 ”Buffalo Stance” Julkaistu: 28. marraskuuta 1989  ”Manchild” Julkaistu: 8. toukokuuta 1989  ”Kisses on the Wind” Julkaistu: 31. heinäkuuta 1989  ”Heart” Julkaistu: marraskuu 1989  ”Inna City Mama” Julkaistu: 11. joulukuuta 1989
Raw Like Sushi on ruotsalaisen laulajan Neneh Cherryn esikoisalbumi, joka julkaistiin Virgin Recordsilla 5. kesäkuuta 1989. Albumi on tunnettu parhaiten maailmanlaajuista suosiota saaneesta kappaleesta ”Buffalo Stance”. Kappale sijoittui 3. sijalle niin Billboard Hot 100 -listalla kuin Britannian singlelistalla. Albumi Raw Like Sushi puolestaan sijoittui Billboard 200 -listan sijalle 40. sekä Britannian albumilistan sijalle 2. Ruotsissa albumi sijoittui Sverigetopplistanin sijalle 3. Suomessa albumi sijoittui Suomen virallisen listan sijalle 14. ja oli musiikkilistalla 14 viikkoa.
Kappaleet

Kaikki kappaleet säv. ja san. Neneh Cherry ja Cameron McVey (Booga Bear) ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Buffalo Stance | Jamie J. Morgan, Cameron McVey, Neneh Cherry, Phillip Ramacon | 5.42 |  |  |  |  |  |  |
| 2. | Manchild | Cameron McVey, Neneh Cherry, Robert ”3D” Del Naja | 3.51 |  |  |  |  |  |  |
| 3. | Kisses on the Wind |  | 3.57 |  |  |  |  |  |  |
| 4. | Inna City Mamma | Cameron McVey, Neneh Cherry, Phil Chill | 4.50 |  |  |  |  |  |  |
| 5. | The Next Generation |  | 5.04 |  |  |  |  |  |  |
| 6. | Love Ghetto |  | 4.27 |  |  |  |  |  |  |
| 7. | Heart |  | 5.08 |  |  |  |  |  |  |
| 8. | Phoney Ladies |  | 3.52 |  |  |  |  |  |  |
| 9. | Outré Risqué Locomotive | Cameron McVey, Neneh Cherry, Will Malone | 5.04 |  |  |  |  |  |  |
| 10. | So Here I Come | Cameron McVey, Neneh Cherry, Phil Chill | 4.02 |  |  |  |  |  |  |
| 11. | My Bitch (bonuskappale)  |  | 5.26 |  |  |  |  |  |  |
| 12. | Heart (It’s a Demo) (bonuskappale)  |  | 4.52 |  |  |  |  |  |  |
| 13. | Buffalo Stance (Sukka mix) (bonuskappale)  |  | 5.20 |  |  |  |  |  |  |
| 14. | Manchild (The Old School mix) (bonuskappale)  |  | 5.30 |  |  |  |  |  |  |
Kokoonpano

Neneh Cherry – laulu
Sandy McLelland – taustalaulu
Chandra Armstead – taustalaulu
Cameron ”Booga Bear” McVey – taustalaulu, johtava tuottaja, miksaus, rytmit
Phil Chill – ohjelmointi, rytmit, taustalaulu
Claudia Fontaine – taustalaulu
Nellee Hooper – vibrafoni
Jerod – kitara
Alvin Moody – rytmit
Nick Plytas – ohjelmointi
Jeff Scantlebury – conga
John Sharp – ohjelmointi
Tim Simenon – rytmit
Dynamik Duo – rytmit
Mark Saunders – multi-instrumentit, rytmit
Will Malone – orkesterinjohtaja, ohjelmointi
Gordon Dukes – taustalaulu
Jean Baptiste Mondino – valokuvaus
Mushroom – ohjelmointi
Arvostelut

AllMusic:
Chicago Tribune:
Los Angeles Times:
The Village Voice: A−
Språktidningen

| Språktidningen |
| --- | --- |

Aihealue:  kielitiede
Perustettu:  2007
Kieli:  ruotsi
Aiheesta muualla
Kotisivu
Språktidningen on ruotsalainen kieliin ja kielitieteeseen keskittyvä aikakauslehti, joka on perustettu vuonna 2007. Lehti ilmestyy kahdeksan kertaa vuodessa.
Aiheesta muualla

Lehden verkkosivut (ruotsiksi)